અમદાવાદ સ્થિત એક સજ્જન પોતાના ચૂંટણી કાર્ડમાં છપાયેલી ક્ષતિઓ સુધારવા પોલીટેકનીક ખાતેના દાણીલીમડા વિધાનસભા વિસ્તારની ચૂંટણીના કામકાજ માટેની ઓફિસમાં ગયા. ફોર્મ ચકાસ્યા બાદ કર્મચારીઓએ સજ્જનને એક ટેબલથી બીજા ટેબલે ફેરવ્યા. એક ટેબલ પર કોમ્પ્યુટરમાં ચેક કરવા માટે એક કર્મચારી રાજી થયા પરંતુ ત્યાં જ નેટના ધાંધિયા છે એમ જવાબ મળ્યો. સવારથી જ નેટવર્ક ઠપ છે, અને નેટ બરોબર ચાલતુ નથી. છેલ્લા ઘણા મહિનાઓથી મતદાર યાદીમાં નામ સુધારવાનું કામ આ લોકો પાસે છે તો અત્યાર સુધી કર્યું શું ?